- I går kommer min datter hjem og forteller meg at Donald Trump hater barn og vil ha krig. Hun er nå redd Trump og har lært dette fordi hun har sett Supernytt.

Slik lyder klagen til pappa Kim Allingham til Kringkastingsrådet. Han er en av mange som har klaget på NRKs dekning av presidentvalget i USA.

De mange klagene blir nå tatt opp i Kringkastingsrådet.

- Jeg måtte forklare min datter at Donald Trump slett ikke hatet barn, men at han var glad i barn og hadde fem barn selv. Jeg måtte også fortelle at han ikke hadde tenkt å starte krig. Det var ikke lett, for min datter hadde hørt dette på TV, og da mente hun at det måtte være sant, sier Allingham til Nettavisen.

«Sekulære svovelpredikanter»

BLOGGET: Hans-Erik Dyvik Husby. Foto: Paul Weaver (Nettavisen)

Han er ikke alene om å reagere. I blogginnlegget «Sekulære svovelpredikanter og storinkvisitører vil styre barnas tanker» forteller Hans-Erik Dyvik Husby alias Hank von Helvete om nabogutten som kom hjem til faren i fyr og flamme, og fortalte om denne episke kampen mellom «den gode feen Hillary» og «den onde trollmannen Trump».

Les også: Hillary Clinton i talen etter valgnederlaget: - Dette er smertefullt

Les også: Donald Trump vinner presidentvalget i USA

Listet opp NRK-uttalelser



Torild Helene Winther Tjønnås postet et innlegg på Facebook der hun tok for seg NRK Supernytts innslag 8. november. Hun hadde gått gjennom innslaget og hentet ut følgende uttalelser hun mente var lite objektive:

Hvis makten kommer i feil hender så kan dårlige ting skje.

Hun bryr seg om barn og snakker med dem, det gjør ikke Trump.

Trump har lyst på mer våpen og det er ikke bra.

Trump vil ikke ha folk inn i landet som har andre hudfarger.

Jeg er redd for at det faktisk er folk som vil stemme på han.

- Når min datter hører dette samtidig som innslaget viser barn som enstemmig jubler over Hillary, hvordan tenker dere at jeg som mor skal nyansere dette? spurte Tjønnås på FB.

Supernytt kjenner seg ikke igjen



Regionavisen Varden skrev om innlegget og NRK Sypernytt svarte at de ikke kjente igjen i beskrivelsen av «Trump som et monster som når som helst kan trykke på den røde knappen».

- Vi har tvert imot sagt i Supernytt at Trump ikke har tilgang til en slik knapp alene. Vi jobber bevisst med å få frem at Trump vil være hele USA sin president, sier redaksjonsleder Frank Sivertsen i Supernytt til Varden.

Han viste da til dette innslaget der utenriksreporter Jan Espen Kruse sa at «det er masse folk som passer på» Trump.

Ber om beklagelse eller oppklaring



- Det gjør ikke fremstillingen av Trump noe bedre at NRK forsikrer barna om at «andre er der og passer på», og at han ikke alene kan trykke på den røde knappen og starte atomkrig, sier Allingham til Nettavisen.

- Jeg ber om at saken tas til gjennomgang i Kringkastingsrådet og at en beklagelse eller oppklaring sendes på Supernytt snarest til barna som har blitt offer for denne fryktpropagandaen, skriver han til Kringkastingsrådet.

Tema i Kringkastingsrådet



USA-valget blir tema i Kringkastingsrådet 24. november.

- Hvordan NRK har dekket USA-valget har flere reagert på, spesielt måten Donald Trump ble presentert og omtalt på. Med bakgrunn i alle disse klagene blir dette eget tema på møtet, skriver NRK på sin hjemmeside.

embedNAvideo("Azc9Nf4H3DQ_Mxp2pleqCg", false) HTML EMBED

embedNAvideo("hDHLhVeUpJHJ-lJVVcVLHw", false) HTML EMBED